Irena Brežná

Irena Brežná (n. la 26-an de februaro 1950 en Bratislavo(de) Teuwsen, Peer, "Schriftstellerin Irena Brežná: "Eure Angst hat mich immer erstaunt". Die Zeit. online, la 8-an de marto 2012 ) estas slovaka-svisa verkistino kaj ĵurnalistino kiu ĉefe verkas en la germana lingvo. Ŝi jam gajnis multajn premiojn pro siaj ĵurnalistaj kaj literaturaj verkoj.

 Biografio 
Ŝi pasigis sian infanaĝon en Trenčín, de kie ŝi elmigris al Svislando en 1968 kaj kie ŝi ankoraŭ loĝas. Ŝi studis slavistikon, filozofion kaj psikologion ĉe la universitato de Bazelo.

Ŝi instruis la rusan kaj laboris en psikologiaj esplorinstitutoj en Bazelo kaj Munkeno kaj kiel interpretistino por svisaj aŭtoritatoj por prizorgi migrantojn.

Ŝi aktive partoprenis en la laboro de Internacia Amnestio en kiu ŝi efektivigis kaj subtenis diversajn humanitarajn kaj virinajn projektojn, ekzemple en Gvineo kaj Ĉeĉenio. En Slovakio ŝi kunlaboris kun la virina eduka kaj eldona organizaĵo Aspekt, kiun ŝi subtenis ekde ĝia estiĝo.

Ŝi regule kontribuas al pluraj svisaj kaj germanaj gazetoj kaj revuoj, kiel ekzemple la Neue Zürcher Zeitung kaj Der Freitag (en Berlino).

 Verkaro (elekto) 
 1986: Slowakische Fragmente: So kam ich unter die Schweizer: Geschichte einer Emigration
 1989: Biro und Barbara, infanlibro
 1989: Die Schuppenhaut, rakonto
 1991: Karibischer Ball
 1996: Falsche Mythen: Reportagen aus Mittel- und Osteuropa nach der Wende
 1997: Die Wölfinnen von Sernowodsk: Reportagen aus Tschetschenien
 2003: Die Sammlerin der Seelen: Unterwegs in meinem Europa

 Eksteraj ligiloj 

 Oficiala retejo de la Irena Brežná
 'Irena Brežná' en la portalo Databazeknih.cz

 Noto kaj referencoj 
Tiu ĉi artikolo aŭ pli frua versio estas (parta) traduko de la artikolo Irena Brežná en la ĉeĥa vikipedio, kiu dependas de la permesilo Krea Komunaĵo Nommencio/Samkondiĉe. Vidu la prilaboran historion. 

Kategorio:Svisaj ĵurnalistoj
Kategorio:Svisaj verkistoj
Kategorio:Slovakoj